Llega700 segueix a Burjassot amb l’activació de les antenes de telefonia mòbil 4G i 5G
2025-07-24

Al llarg dels pròxims dies, tal com han informat des del projecte Llega700, el servei mòbil de nova generació 4G i 5G sobre bandes de freqüència de 700 i 800 MHz dels principals operadors mòbils, continuarà la seua activació a Burjassot. Aquesta acció farà que les veïnes i els veïns del municipi gaudisquen de connexions mòbils d’alta velocitat amb una millor cobertura a l’interior dels edificis i en una major extensió geogràfica.

Per a garantir la compatibilitat de la xarxa mòbil de nova generació i la TDT, les operadores ofereixen als usuaris una sèrie de serveis tècnics de manera gratuïta. En concret, serà Llega700 l’entitat que s’encarregarà d’esmenar les incidències i/o afectacions que es puguen donar en el senyal de televisió amb la nova activació.

En el cas que la ciutadania detecte algun tipus de problema en la visualització dels canals de la TDT, pot posar-se en contacte amb Llega700 al llarg dels pròxims 6 mesos a través del telèfon 900 833 999. Tota la informació sobre el servei pot consultar-se en la web www.llega700.es.

Llega700 compta amb instal·ladors professionals i qualificats per a la instal·lació del filtre corresponent a les antenes de TV, podent-se fer la sol·licitud dels serveis, com s’ha assenyalat, en el període de sis mesos des de l’encesa dels nous mòduls. Una vegada iniciada la prestació del servei esmentat, tal com han informat des de Llega700, en eixe número de telèfon s’atendrà qualsevol sol·licitud de solució d’afectació que presenten els veïns.

Després de la notificació de l’afectació per part de la ciutadania, un tècnic qualificat es desplaçarà on s’haja detectat aquesta afectació i procedirà a realitzar les labors de condicionament necessàries per a solucionar-la. Tot això sense cap cost.